बद्रीनाथ तीर्थ के कपाट आज प्रातः काल श्रद्धालुओं के लिए खोल दिए गए हैं। प्रातः काल करीब साढ़े चार बजे पट खोले गए जिसके बाद से ही भक्तों का ईश्वर के दर्शन का भक्तिमय कारवां प्रारम्भ हो गया। बद्रीविशाल के जयकारों की गूंज के साथ सूर्योदय से पहले ही पहाड़ों में शिव भक्तो का हुजूम लग गया। भक्त दो तीन दिन पहले ही हजारों की तादात में बद्रीनाथ के दर्शन के लिए उत्तराखंड में गढ़वाल के उच्च हिमालयी एरिया में स्थित चारों धामों में सबसे प्रमुख बद्री विशाल पहुंच चुके है।